**KRITÉRIÁ PRE VÝBER PROJEKTOV - HODNOTIACE KRITÉRIÁ**

pre hodnotenie žiadostí o NFP v rámci Programu Slovensko 2021 – 2027 (ďalej len „P SK“)

**Špecifický cieľ JSO8.1. – Umožniť regiónom a obyvateľom riešiť sociálne, hospodárske a environmentálne dôsledky spôsobené transformáciou v rámci plnenia energetického a klimatického cieľa Únie do roku 2030 a dosahovania klimaticky neutrálneho hospodárstva Únie do roku 2050 na základe Parížskej dohody.**

**Opatrenie 2.1 Podpora čistej energie a obehového hospodárstva / Podpora čistej energie**

***Aktivity:***

***1. výstavba zariadení na výrobu OZE a zeleného vodíka a ich využívanie v energetických systémoch vrátane***

***diaľkového vykurovania a chladenia, podpora zavádzania inteligentných energetických systémov vrátane***

***uskladňovania OZE***

**Pozn.: Návrh kritérií sa vzťahuje na výzvu na podporu výstavby zariadení na výrobu elektriny zo slnečnej energie**

**VERZIA 28.04.2023**

| **1.** | **Príspevok navrhovaného projektu k cieľom a výsledkom P SK a priorite Fond na spravodlivú transformáciu (ďalej len „FST“)** | | | | | |
| --- | --- | --- | --- | --- | --- | --- |
| **P. č.** | **Kritérium** | **Predmet hodnotenia** | **Typ kritéria** | **Hodnotenie** | **Spôsob aplikácie hodnotiaceho kritéria** | **Zdroj overenia** |
| 1.1 | Súlad projektu  s intervenčnou  logikou FST a  Plánom spravodlivej transformácie územia (ďalej len „PST“) | Posudzuje sa súlad projektu s celkovou intervenčnou logikou FST a PST prioritou P SK - FST a súlad s PST.  Posudzuje sa súlad s:  - očakávanými výsledkami  - definovanými oprávnenými aktivitami.  Na rozdiel od administratívneho overenia ide o hĺbkové posúdenie vecnej (obsahovej) stránky projektu z hľadiska jeho súladu s intervenčnou stratégiou P SK. | Vylučujúce kritérium | áno | Zameranie projektu je v súlade s FST a PST v danej oblasti. | Formulár ŽoNFP.  Priorita FST a  PST. |
| nie | Zameranie projektu nie je v súlade s FST a PST v danej oblasti. |
| 1.2 | Miesto realizácie projektu | Posudzuje sa presné umiestnenie predmetu projektu - zariadenie na výrobu elektriny z obnoviteľných zdrojov energie (ďalej len „OZE“). | Bodované kritérium | 6 | Predmet projektu – zariadenie na výrobu OZE je umiestnené výlučne na brownfieldoch[[1]](#footnote-2) alebo na strešnej konštrukcii prípadne obvodovom plášti jednej alebo viacerých existujúcich budov spojených so zemou pevným základom. | Príslušná časť ŽoNFP: Miesto realizácie projektu |
| 0 | Predmet projektu – zariadenie na výrobu OZE nie je umiestnené ani v jednej z vyššie zmienených oblastí. |
| 1.3 | Príspevok projektu k príslušnému špecifickému cieľu P SK | Posudzuje sa kvantifikovaná miera príspevku projektu k príslušnému špecifickému cieľu P SK: **JSO8.1**. Táto miera príspevku je vyjadrená na základe princípu **Value for Money** ako pomer celkových oprávnených výdavkov[[2]](#footnote-3) na hlavné aktivity projektu[[3]](#footnote-4) (v sume vyjadrenej bez DPH) a deklarovanej cieľovej hodnoty vybraného ukazovateľa projektu: RCO22 (Dodatočná výrobná kapacita v oblasti energie z obnoviteľných zdrojov (z toho: elektrická v jednotke MW).  *Pozn.: Do výpočtu miery príspevku k* *špecifickému cieľu P SK: JSO8.1 sa nezapočítavajú náklady spojené s realizáciou*  *investície do uskladňovania elektrickej energie.*   |  |  |  | | --- | --- | --- | | **Miera príspevku k špecifickému cieľu P SK: JSO8.1.** | **Limitné hodnoty (mil. EUR/MW)** | **Počet bodov**  **v odbornom hodnotení** | | Vysoká | menej ako 1,153 | 8 | | Stredná | 1,153 - 1,441 | 4 | | Nízka | viac ako 1,441 | 0 | | Bodované kritérium | 8 | Vysoká miera príspevku projektu k príslušnému špecifickému cieľu P SK. | Príslušná časť ŽoNFP: Rozpočet projektu a očakávané merateľné ukazovatele |
| 4 | Stredná miera príspevku projektu k príslušnému špecifickému cieľu P SK. |
| 0 | Nízka miera príspevku projektu k príslušnému špecifickému cieľu P SK |

|  |  |  |  |  |  |  |
| --- | --- | --- | --- | --- | --- | --- |
| **2.** | **Finančná a ekonomická stránka projektu** | | | | | |
| **P.č.** | **Kritérium** | **Predmet hodnotenia** | **Typ kritéria** | **Hodnotenie** | **Spôsob aplikácie hodnotiaceho kritéria** | **Zdroj overenia** |
| 2.1 | Účelnosť a vecná oprávnenosť výdavkov projektu | Posudzuje sa, či sú žiadané výdavky projektu vecne oprávnené v zmysle riadiacej dokumentácie P SK upravujúcej oblasť oprávnenosti výdavkov, resp. výzvy na predkladanie žiadosti o NFP a či spĺňajú podmienku účelnosti vzhľadom k stanoveným cieľom a očakávaným výstupom projektu (t. j. či sú potrebné/nevyhnutné na realizáciu projektu).  *Pozn.: V prípade identifikácie neoprávnených výdavkov projektu (z titulu vecnej neoprávnenosti alebo neúčelnosti) sa v procese odborného hodnotenia výška celkových oprávnených výdavkov projektu adekvátne zníži.* | Vylučujúce kritérium | áno | 50 % a viac finančnej hodnoty žiadateľom definovaných celkových oprávnených výdavkov projektu je vecne oprávnených a zároveň účelných vzhľadom k stanoveným cieľom a očakávaným výstupom projektu. | Príslušná časť ŽoNFP:  Rozpočet projektu |
| nie | Menej ako 50 % finančnej hodnoty žiadateľom definovaných celkových oprávnených výdavkov projektu je vecne oprávnených a/alebo účelných vzhľadom k stanoveným |
| 2.2 | Efektívnosť a hospodárnosť výdavkov projektu | Posudzuje sa, či navrhnuté výdavky v rozpočte projektu spĺňajú podmienku hospodárnosti a efektívnosti a či všetky položky rozpočtu projektu sú hospodárne z pohľadu primeranosti k cenám na trhu.  Uvedené sa overuje prostredníctvom stanovených benchmarkov (mernej investičnej náročnosti projektu) a/alebo finančných limitov, príp. zrealizovaného verejného obstarávania, vykonaného prieskumu trhu alebo ďalších nástrojov na overenie hospodárnosti a efektívnosti výdavkov (napr. znalecký posudok, rozhodnutia Úradu pre reguláciu sieťových odvetví).  *Pri posudzovaní hospodárnosti a efektívnosti výdavkov projektu sa berie do úvahy výška oprávnených výdavkov projektu po ich prípadnom znížení odborným hodnotiteľom.* | Vylučujúce kritérium | áno | Viac ako 75 % žiadaných výdavkov projektu je hospodárnych a efektívnych a zodpovedajú obvyklým cenám v danom čase a mieste a spĺňajú cieľ minimalizácie nákladov pri dodržaní požadovanej kvality výstupov. | Formulár ŽoNFP: Rozpočet projektu. |
| nie | 25 % a viac žiadaných výdavkov projektu **nie je** hospodárnych a efektívnych a nezodpovedajú obvyklým cenám v danom čase a mieste a nespĺňajú cieľ minimalizácie nákladov pri dodržaní požadovanej kvality výstupov. |

V rámci hodnotiaceho kritéria sa jednotlivé výdavky hodnotia z nasledovných aspektov:

* dodržanie jednotlivých percentuálnych a finančných limitov na určené typy výdavkov a prípadne benchmarkov na realizáciu ucelených aktivít,
* primeranosť merných množstiev výdavkov z pohľadu nevyhnutnosti pre realizáciu aktivít projektu,
* či sú jednotkové ceny identifikované na základe dôveryhodného prieskumu trhu/ prieskumu trhových cien, relevantného znaleckého posudku, uzatvorenej zmluvy, rozpočtu overeného autorizovanou osobou alebo iných podkladov.

Hodnotiteľ vyhodnotí, či navrhnuté výdavky projektu spĺňajú podmienku hospodárnosti a efektívnosti a či zodpovedajú obvyklým cenám v danom mieste a čase preukázanými niektorým z vyššie uvedených spôsobov. Pri overovaní hospodárnosti  hodnotiteľ postupuje v zmysle dokumentu CKO - Príručka k oprávnenosti výdavkov pre programové obdobie 2021-2027. Hodnotiteľ v závislosti od druhu výdavku identifikuje, či na hodnotené výdavky projektu bude aplikovať percentuálne/finančné limity a /alebo benchmarky, bude hodnotiť kritérium podľa zrealizovaného verejného obstarávania, prieskumu trhu  a/alebo podľa expertízneho posúdenia (napr. odborný posudok/úkon znalca), alebo iným spôsobom uvedeným v Príručke k oprávnenosti výdavkov pre programové obdobie 2021-2027.

**Limit výdavkov** je definovaný ako maximálny limit na úrovni:

* jednotkových výdavkov v rámci priamych aj nepriamych výdavkov,
* skupín výdavkov (napr. percentuálny limit na nepriame výdavky z priamych výdavkov).

V prípade finančných a percentuálnych limitov, ktoré sa vzťahujú na konkrétne typy výdavkov (napr. nákup stavieb a pod.), sú stanovené konkrétne hodnoty v prílohe 5 výzvy. **V prípade prekročenia stanovených finančných a percentuálnych limitov** hodnotiteľ vyhodnotí výdavky nad stanovený limit ako neoprávnené a bude adekvátne znížená výška výdavku do úrovne limitu.

**Prieskum trhu/prieskum trhových cien** je definovaný ako činnosť, pri ktorej žiadateľ zistí a vyhodnotí  informácie o aktuálnych cenách  tovarov, prác alebo služieb na trhu v danom čase a v danom mieste.  Prieskum trhových cien sa vykonáva s cieľom stanovenia cien v rozpočte projektu. Prieskum trhu sa vykonáva za účelom získania PHZ a predkladá sa v prípade, že VO v čase predloženia žiadosti o NFP nebolo ukončené.

V prípade **zrealizovaného verejného obstarávania** (platná a účinná zmluva s dodávateľom) odborný hodnotiteľ overuje dodržanie percentuálnych a finančných limitov a/alebo cien stanovených na základe expertízneho posúdenia porovnaním cien uvedených v zmluve s dodávateľom s cenami uvedenými v rozpočte projektu. Ak boli ceny uvedené v rozpočte projektu vyššie ako ceny uvedené v zmluve, alebo ak tieto ceny sú vyššie ako limity výdavkov stanovené vo výzve alebo ak sú tieto ceny vyššie ako ceny stanovené na základe expertízneho posúdenia, odborný hodnotiteľ zníži túto položku.

V prípade, ak odborný hodnotiteľ hodnotí hospodárnosť a efektívnosť výdavkov projektu na základe **vlastných odborných skúseností**, presne popíše postupy a zdôvodnenie daného hodnotenia.

Hodnotiteľ overí správnosť vstupných údajov pre výpočet, ktoré sú uvedené v rozpočte projektu. Musí byť zohľadnená aj skutočnosť, či žiadateľ je, alebo nie je platcom DPH. V prípade, ak nie je platcom DPH, sumy musia byť uvedené s DPH. V prípade, ak je platcom DPH, sumy musia byť uvedené bez DPH (v závislosti od typu výdavkov).

Cieľom hodnotenia je posúdiť, či je dodržaný princíp minimalizácie nákladov pri dodržaní požadovanej kvality a rozsahu výstupov. V prípade identifikácie neoprávnených výdavkov projektu na základe uvedených kritérií hodnotiteľ zníži výšku celkových oprávnených výdavkov znížením výšky jednotlivých oprávnených výdavkov, znížením merných množstiev jednotlivých oprávnených výdavkov alebo ich zaradením do neoprávnených výdavkov v celej výške.

**Po vyhodnotení všetkých výdavkov sa pri posudzovaní hospodárnosti a efektívnosti výdavkov projektu berie do úvahy výška výdavkov projektu po ich prípadnom znížení odborným hodnotiteľom.** Ak odborný hodnotiteľ identifikuje neoprávnené výdavky, je povinný konkrétne zdôvodniť prečo výdavky označil za neoprávnené. Ak identifikované vecne neoprávnené výdavky tvoria 25% a viac finančnej hodnoty žiadateľom definovaných celkových oprávnených výdavkov projektu, navrhnuté výdavky projektu **nespĺňajú** podmienku efektívnosti a hospodárnosti výdavku projektu.

Hodnotiteľ svoju odpoveď zdôvodní v hodnotiacom hárku odborného hodnotenia v časti Komentár a súčasne uvedie odkaz na dokument alebo relevantnú časť (ŽoNFP a relevantnej prílohy), na základe ktorej bolo vykonané hodnotenie. Hodnotiteľ je povinný popísať a uviesť v časti Komentár ku každému z pomocných nástrojov na overenie hospodárnosti výdavkov konkrétny spôsob, ako overil podmienku hospodárnosti a efektívnosti výdavkov a či zodpovedajú obvyklým cenám v danom mieste a čase (napr. na základe stanoveného benchmarku, finančných limitov, zrealizovaného VO, vykonaného prieskumu trhu, resp. na základe iných nástrojov na overenie hospodárnosti a efektívnosti výdavkov). Hodnotiteľ je povinný v rámci komentára v hodnotiacom hárku uviesť pre všetky typy výdavkov, ktoré vyhodnocoval, slovný popis dôvodov vyhodnotenia daného hodnotiaceho kritéria, pričom dôvody popíše čo najvecnejšie a argumentačne ich podloží aj s odvolaním sa na konkrétne pravidlá, t. j. konkrétne číselné hodnoty posudzovaných finančných a percentuálnych limitov, benchmarkov, iných výdavkov, resp. odvolaním sa na konkrétne právne predpisy (tam, kde je to relevantné) atď., ktoré boli posudzované v rámci overovania efektívnosti a hospodárnosti výdavkov a uvedie výsledok posúdenia. Hodnotiteľ je povinný uviesť odpoveď pri každom konkrétnom hodnotení bodového kritéria.

Pri vyhodnotení kritéria **„Efektívnosť a hospodárnosť výdavkov projektu“,** je hodnotiteľ povinný vykonať samostatné overenie dodržania princípu hospodárnosti a nie je oprávnený spoliehať sa len na dokumentáciu predloženú žiadateľom. Odborný hodnotiteľ je povinný v rámci komentára v hodnotiacom hárku uviesť a popísať ku každému z pomocných nástrojov na overenie hospodárnosti výdavkov konkrétny spôsob jeho overenia, t. j. ako overil podmienku hospodárnosti a efektívnosti výdavkov a podmienku či výdavky zodpovedajú obvyklým cenám v danom mieste a čase (napr. na základe stanoveného benchmarku, finančných limitov, zrealizovaného VO, vykonaného prieskumu trhu alebo na základe iných nástrojov na overenie hospodárnosti a efektívnosti výdavkov). Vo vzťahu k preskúmaniu hospodárnosti jednotlivých typov výdavkov je hodnotiteľ povinný v komentári v hodnotiacom hárku uviesť pre všetky typy výdavkov, ktoré vyhodnocoval, slovný popis dôvodov vyhodnotenia daného hodnotiaceho kritéria, pričom dôvody popíše čo najvecnejšie a argumentačne ich podloží aj s odvolaním sa na konkrétne pravidlá, t. j. konkrétne číselné hodnoty posudzovaných finančných limitov, benchmarkov, percentuálnych limitov, iných výdavkov, resp. odvolaním sa na konkrétne právne predpisy (tam, kde je to relevantné) atď., ktoré boli posudzované v rámci overovania efektívnosti a hospodárnosti výdavkov a uvedie výsledok posúdenia. Hodnotiteľ je povinný zabezpečiť uchovávanie dokumentácie aj všetkých podkladov z vykonaného posúdenia hospodárnosti výdavkov.

Odborný hodnotiteľ kvalifikovaným posúdením posudzuje adekvátnosť[[4]](#footnote-5) rozpočtu v kontexte projektu ako celku. V prípade, že v rámci odborného hodnotenia sa posudzuje hospodárnosť výdavkov, posudzuje ich odborný hodnotiteľ v nasledovnom rozsahu:

* ak ide o výdavky, ktoré nie sú predmetom VO alebo obstarávania, odborný hodnotiteľ posúdi hospodárnosť nárokovaných výdavkov na základe svojej odbornosti, skúsenosti a znalosti. Pri posudzovaní vychádza z dokumentácie od žiadateľa (napr. prieskumy trhu, podklady preukazujúce mzdovú politiku žiadateľa, opisu projektu). V prípade, že má pochybnosti o dostatočnosti[[5]](#footnote-6) podkladov od žiadateľa a o hospodárnosti predmetných výdavkov uplatní vlastné nástroje (prieskum trhu, sadzobníky, cenníky, atď.) a jednoznačne zadefinuje zdroj svojho overenia do hodnotiaceho hárku.
* ak ide o výdavky, pre ktoré už bolo ukončené VO alebo obstarávanie a overenie hospodárnosti výdavkov z VO alebo obstarávania sa uskutočňuje v konaní o žiadosti o NFP a ukončené VO alebo obstarávanie bolo predmetom kontroly zo strany SO PSK (UVO) je postačujúce, že odborný hodnotiteľ overí hospodárnosť nárokovaných výdavkov na základe svojej odbornosti, skúsenosti a znalosti, pričom dôraz kladie na dokumentáciu k ukončenému VO alebo obstarávaniu[[6]](#footnote-7). Odborný hodnotiteľ rovnako overí, či suma v rozpočte je totožná alebo nižšia ako výsledná suma z VO/obstarávania a túto sumu konfrontuje vo vzťahu k limitom/benchmarkom, ak boli stanovené. Toto overenie hospodárnosti zaznamená do hodnotiaceho hárku.
* ak ide o výdavky, pre ktoré ešte nebolo ukončené VO alebo obstarávanie, alebo ukončené VO, alebo podmienky poskytnutia príspevku v zmysle výzvy neuvádzajú povinnosť mať ukončené VO/obstarávanie ku dňu predloženia ŽoNFP, odborný hodnotiteľ posúdi hospodárnosť nárokovaných výdavkov na základe svojej odbornosti, skúsenosti a znalosti v kombinácií s posúdením relevantnosti žiadateľom predloženej dokumentácie k preukázaniu hospodárnosti výdavkov. V prípade, že má pochybnosti o hospodárnosti predmetných výdavkov uplatní vlastné nástroje (prieskum trhu, sadzobníky, cenníky, atď.) a jednoznačne zadefinuje zdroj svojho overenia do hodnotiaceho hárku.

Odborný hodnotiteľ je povinný v komentári v hodnotiacom hárku zaznamenať všetky relevantné zdôvodnenia, skutočnosti a úvahy, ktoré boli podkladom a viedli k jeho výroku a záverom posúdenia hospodárnosti (tzn. je potrebné uviesť to, aké úkony boli vykonané, aké skutočnosti boli posúdené, aké dokumenty boli zohľadnené pri formulovaní záveru overenia hospodárnosti). OH sa nemôže spoľahnúť výlučne na podklady od žiadateľa a v hodnotiacom hárku sa len odkázať na uvedené podklady, ale musí uviesť aj vlastné úvahy a zdôvodnenie, prečo na základe predložených podkladov od žiadateľa považuje rozpočet za hospodárny, vrátane zdôvodnenia, prečo nemá o predložených podkladoch pochybnosti a považuje ich za relevantné. Uvedené predstavuje vlastné overenie hospodárnosti vykonané OH, na ktoré OH využil podklady od žiadateľa.

|  |  |  |  |  |  |  |
| --- | --- | --- | --- | --- | --- | --- |
| **3.** | **Navrhovaný spôsob realizácie projektu** | | | | | |
| **P.č.** | **Kritérium** | **Predmet hodnotenia** | **Typ kritéria** | **Hodnotenie** | **Spôsob aplikácie hodnotiaceho kritéria** | **Zdroj overenia** |
| 3.1 | Primeranosť a reálnosť plánovaných hodnôt merateľných ukazovateľov s ohľadom na časové, finančné a vecné hľadisko | Posudzuje sa primeranosť nastavenia hodnôt merateľných ukazovateľov vzhľadom na rozsah navrhovaných aktivít projektu a časový harmonogram realizácie projektu. Posudzuje sa, či sú hodnoty merateľných ukazovateľov nastavené reálne vzhľadom k výške žiadaného NFP.  Hodnotiteľ posudzuje plnenie najmä z nasledovných oblastí:  - merateľné ukazovatele v plnej miere zachytávajú výsledky aktivít projektu a podstatu cieľa projektu,  - hodnoty merateľných ukazovateľov sú vecne dosiahnuteľné realizáciou navrhovaných aktivít,  - hodnoty merateľných ukazovateľov sú časovo dosiahnuteľné v rámci plánovaného harmonogramu realizácie aktivít ŽoNFP,  - plánované hodnoty merateľných ukazovateľov sú primerané výške celkových nákladov projektu (t. j. sú v zmysle celkovej výšky nákladov projektu dosiahnuteľné a zároveň dostatočne ambiciózne v zmysle princípu „Value for Money“). | Vylučujúce kritérium | áno | Zvolené merateľné ukazovatele sú komplexne pokryté výsledkami navrhovaných aktivít a sú dosiahnuteľné v lehotách stanovených v časovom rámci projektu. Prípadné nedostatky nepredstavujú vážne ohrozenie dosiahnutia cieľov projektu a riziká s tým spojené sú adekvátne odôvodnené. | Príslušná časť ŽoNFP: Aktivity projektu a očakávané merateľné ukazovatele, Prehľad merateľných ukazovateľov projektu ŽoNFP, Harmonogram realizácie aktivít. |
| nie | Minimálne jeden merateľný ukazovateľ vykazuje závažné nedostatky aspoň v dvoch z nasledovných oblastí: nereálna plánovaná hodnota z vecného, časového alebo finančného hľadiska. |
| 3.2 | Uskutočniteľnosť aktivít projektu z časového hľadiska | Posudzuje sa uskutočniteľnosť z pohľadu chronologickej nadväznosti aktivít projektu a reálnosť dĺžky trvania jednotlivých aktivít v rámci predloženého časového harmonogramu. Zároveň sa posudzujú dôsledky vyplývajúce z omeškania pri realizácii niektorých aktivít a ich vplyv na ostatné aktivity projektu.  Hodnotiteľ posudzuje najmä plnenie nasledovných oblastí:  - jednotlivé aktivity, resp. čiastkové práce na projekte na seba vecne a logicky nadväzujú,  - jednotlivé aktivity sú uvedené v správnej časovej nadväznosti,  - dĺžka trvania jednotlivých aktivít je realistická (napr. v zmysle stavebno-technologických postupov),  - časové obdobie realizácie projektu je v súlade s ďalšími lehotami vyplývajúcimi z legislatívy SR, relevantných zmluvných vzťahov, resp. relevantnými povoleniami súvisiacimi s realizáciou projektu (napr. súlad harmonogramu realizácie projektu s lehotami uvedenými v stavebnom povolení). | Bodované kritérium | 4 | Navrhovaný spôsob realizácie aktivít umožňuje dosiahnutie výstupov projektu v navrhovanom časovom rozsahu, časové lehoty realizácie aktivít sú reálne a sú v súlade so súvisiacou dokumentáciou. Projekt je formulovaný tak, že sú minimalizované riziká z omeškania niektorej aktivity, ako aj riziká pri nerealizovaní aktivity nadväzujúcej na omeškanú. | Formulár ŽoNFP:  Spôsob realizácie aktivít projektu, Harmonogram realizácie aktivít. |
| 2 | Navrhovaný spôsob realizácie aktivít vykazuje jeden z nasledovných nedostatkov: neumožňuje dosiahnutie minimálne jedného z výstupov projektu v navrhovanom časovom rozsahu, časové lehoty realizácie aktivít nie sú reálne, nie sú chronologicky usporiadané, nie sú v súlade so súvisiacou dokumentáciou. Existujúce riziká v nadväznosti aktivít, vyplývajúce z omeškania, je možné výrazne redukovať napr. formou predĺženia realizácie projektu. |
| 0 | Navrhovaný spôsob realizácie aktivít vykazuje viaceré z nasledovných nedostatkov: neumožňuje dosiahnutie výstupov projektu v navrhovanom rozsahu, aktivity projektu nie sú v plnej miere logicky previazané, časové lehoty realizácie aktivít nie sú reálne, nie sú chronologicky usporiadané, nie sú v súlade so súvisiacou dokumentáciou. Zároveň existuje vysoké riziko oneskorenia projektu nad rámec možného predĺženia projektu, vyplývajúce z omeškania niektorých aktivít. |
| 3.3 | Vhodnosť a uskutočniteľnosť aktivít projektu z hľadiska navrhovaných postupov | Posudzuje sa vhodnosť a uskutočniteľnosť hlavných aktivít projektu z hľadiska navrhovaných postupov a riešení *(napr. vybrané materiály, technológie, technické riešenia, metodologické postupy)* a z toho vyplývajúca:  a) kvalitatívna úroveň výstupov projektu,  b) ich prevádzková a technická udržateľnosť (ak relevantné),  c) účinnosť a efektívnosť riešenia vo vzťahu k stanoveným cieľom a výsledkom projektu. | Bodované kritérium | 14 | Spôsob realizácie hlavných aktivít projektu umožní pri navrhovaných postupoch dosiahnuť deklarované ciele a výsledky projektu a umožní dosiahnutie nadštandardnej kvalitatívnej úrovne výstupov projektu, t. j. navrhuje sa využitie inovatívnych technológií a/alebo technológií spĺňajúcich prísnejšie kritériá, ako sú stanovené súčasnými normami (ak je to uplatniteľné podľa platných právnych predpisov), resp. navrhované riešenie umožní priblížiť sa alebo naplniť najambicióznejšie štandardy vyplývajúce z legislatívy Európske únie (ďalej ako „EÚ“) v danej oblasti v prípade, že legislatíva EÚ definuje rozsah hodnôt, ktoré je potrebné dodržiavať. Navrhované riešenie je zároveň účinné a efektívne vo vzťahu k stanoveným cieľom a výsledkom projektu a dáva predpoklad pre udržateľnosť projektu z technického a prevádzkového hľadiska počas celej doby udržateľnosti projektu (ak relevantné). | Príslušná časť ŽoNFP: Rozpočet projektu, Spôsob realizácie aktivít projektu. |
| 10 | Spôsob realizácie hlavných aktivít projektu pri navrhovaných postupoch/riešeniach umožní dosiahnuť stanovené výstupy projektu na zodpovedajúcej (štandardnej) kvalitatívnej úrovni, minimálne na úrovni kvalitatívnych štandardov vyplývajúcich z platných postupov, noriem, alebo metodík (ak relevantné). Navrhované riešenie je zároveň účinné a efektívne vo vzťahu k stanoveným cieľom a výsledkom projektu a dáva predpoklad pre udržateľnosť projektu z technického a prevádzkového hľadiska počas celej doby udržateľnosti projektu (ak relevantné). |
| 0 | Spôsob realizácie projektu pri navrhovaných postupoch/riešeniach:  a) neumožní dosiahnuť stanovené výstupy projektu, resp. neumožní ich dosiahnutie na zodpovedajúcej kvalitatívnej úrovni, minimálne na úrovni kvalitatívnych štandardov vyplývajúcich z platných postupov, noriem, alebo metodík (ak relevantné), a/alebo  b) navrhované riešenie nie je udržateľné z technického a prevádzkového hľadiska počas celej doby udržateľnosti projektu (ak relevantné), a/alebo  c) navrhované riešenie nie je účinné a efektívne vo vzťahu k stanoveným cieľom a výsledkom projektu. |

|  |  |  |  |  |  |  |
| --- | --- | --- | --- | --- | --- | --- |
| **4.** | **Administratívna a prevádzková kapacita žiadateľa** | | | | | |
| **P.č.** | **Kritérium** | **Predmet hodnotenia** | **Typ kritéria** | **Hodnotenie** | **Spôsob aplikácie hodnotiaceho kritéria** | **Zdroj overenia** |
| 4.1 | Kapacita žiadateľa na riadenie projektu | Posudzuje sa administratívna kapacita žiadateľa, v prípade relevantnosti vrátane partnera, na riadenie projektu. V rámci toho sa posudzujú aj skúsenosti žiadateľa s riadením obdobných/porovnateľných projektov.  Riadenie projektu môže byť zabezpečené internými kapacitami žiadateľa alebo externými kapacitami, ktoré si žiadateľ na tento účel obstará. | Bodované kritérium | 3 | Interné administratívne kapacity žiadateľa, v prípade relevantnosti vrátane partnera, na riadenie projektu sú dostatočné. Žiadateľ má zabezpečené, resp. deklaruje zabezpečenie riadenia projektu: a) externými kapacitami so skúsenosťami s riadením aspoň jedného obdobného/porovnateľného projektu, alebo b) internými kapacitami primeranými rozsahu projektu z hľadiska ich počtu, kvalifikačných predpokladov a praxe, ktoré majú zároveň skúsenosti s riadením aspoň jedného obdobného/porovnateľné projektu. | Príslušná časť ŽoNFP: Popis projektu |
| 1 | Interné administratívne kapacity žiadateľa, v prípade relevantnosti vrátane partnera, na riadenie projektu sú dostatočné.  Žiadateľ má zabezpečené, resp. deklaruje zabezpečenie riadenia projektu:  a) externými kapacitami, ale bez preukázaných skúseností s riadením aspoň jedného obdobného/porovnateľného projektu,  alebo  b) internými kapacitami primeranými rozsahu projektu z hľadiska ich počtu, kvalifikačných predpokladov a praxe, ale bez preukázaných skúseností s riadením aspoň jedného obdobného/porovnateľného projektu. |
| 0 | Interné administratívne kapacity žiadateľa, v prípade relevantnosti vrátane partnera, na riadenie projektu sú nedostatočné z hľadiska ich počtu a/alebo kvalifikačných predpokladov a/alebo praxe. |
| **5.** | **Súlad projektu s horizontálnymi princípmi** | | | | | |
| **P.č.** | **Kritérium** | **Predmet hodnotenia** | **Typ kritéria** | **Hodnotenie** | **Spôsob aplikácie hodnotiaceho kritéria** | **Zdroj overenia** |
| 5.1 | Súlad projektu s Chartou základných práv EÚ, zabezpečuje a presadzuje rodovú rovnosť, nediskrimináciu a prístupnosť pre osoby so zdravotným postihnutím | Posudzuje sa, či projekt dodržiava základné práva a súlad s Chartou základných práv EÚ, zohľadňuje a presadzuje rovnosť mužov a žien, uplatňuje a začleňuje hľadisko rodovej rovnosti, zabraňuje akejkoľvek diskriminácií a zohľadňuje prístupnosť pre osoby so zdravotným postihnutím v súlade s čl. 9 Dohovoru OSN o právach osôb so zdravotným postihnutím. | Vylučujúce kritérium | áno/nie | Navrhovaný projekt je v súlade s Chartou základných práv EÚ, zabezpečuje a presadzuje rodovú rovnosť, nediskrimináciu a prístupnosť pre osoby so zdravotným postihnutím, konkrétne:  - navrhovaný projekt zabezpečuje dodržiavanie základných práv a súlad s Chartou základných práv EÚ,  - v navrhovanom projekte je zohľadňovaná a presadzovaná rovnosť mužov a žien, uplatňuje a začleňuje sa hľadisko rodovej rovnosti,  - v navrhovanom projekte sú prijaté opatrenia na zabránenie akejkoľvek diskriminácie,  - navrhovaný projekt zabezpečuje a zohľadňuje prístupnosť pre osoby so zdravotným postihnutím.  Ak je priamo vo výzve odkaz na podrobnejšie pravidlá pre prístupnosť osôb so zdravotným postihnutím, rodovú rovnosť, nediskrimináciu a pre dodržiavanie Charty základných práv EÚ, posudzuje sa súlad s týmito pravidlami. | Na základe údajov a popisu potrebného k zhodnoteniu súladu s horizontálnymi princípmi v príslušných častiach formulára ŽoNFP a v príslušných prílohách ŽoNFP. |

|  |  |  |  |  |  |  |
| --- | --- | --- | --- | --- | --- | --- |
| **6.** | **Výberové kritéria** | | | | | |
| **P.č.** | **Kritérium** | **Predmet hodnotenia** | **Typ kritéria** | **Hodnotenie** | **Spôsob aplikácie hodnotiaceho kritéria** | **Zdroj overenia** |
| 6.1 | Nákladová efektívnosť projektu | Posudzuje sa príspevok projektu k zvýšeniu kapacity výroby energie z OZE vyjadrený na základe hodnoty Value for Money[[7]](#footnote-8) (EUR/hodnota výkonu MW).  Hodnota sa vypočíta na základe nasledovného vzorca  **Príspevok projektu** = celkové oprávnené výdavky projektu / cieľová hodnota vybraného ukazovateľa projektu | Výberové kritérium | N/A | Vytvorenie poradia žiadostí o NFP podľa miery príspevku projektu k špecifickému cieľu FST (princíp „Value for Money“ – 2. výberové kritérium), a to od ŽoNFP s najvyšším príspevkom po ŽoNFP s najnižším príspevkom.  Aplikáciou uvedeného výberového kritéria sa určí poradie ŽoNFP, podľa ktorého sú ŽoNFP schvaľované až do výšky disponibilnej alokácie na výzvu  **V prípade dostatočnej alokácie v rámci príslušného hodnotiaceho kola sa pri schvaľovaní ŽoNFP výberové kritérium neuplatňuje.** | Príslušná časť ŽoNFP: Rozpočet projektu, Aktivity projektu a očakávané merateľné ukazovatele, Prehľad merateľných ukazovateľov projektu ŽoNFP |

**V prípade, ak počet ŽoNFP prekročí celkovú disponibilnú alokáciu výzvy, uplatní sa vyššie uvedené výberové kritérium, na základe ktorého sa stanoví konečné poradie ŽoNFP.**

**Sumarizačný prehľad hodnotiacich kritérií**

|  |  |  |
| --- | --- | --- |
| **Hodnotiace kritériá** | **Hodnotenie/**  **bodová škála** | **Maximum bodov** |
| 1. **Príspevok navrhovaného projektu k cieľom a výsledkom P SK a priorite FST** | | |
| 1.1 Súlad projektu s intervenčnou logikou FST a PST | áno/nie | N/A |
| 1.2 Miesto realizácie projektu | 0;6 | 6 |
| 1.3 Príspevok projektu k príslušnému špecifickému cieľu P SK | 0;4;8 | 8 |
| 1. **Finančná a ekonomická stránka projektu** | | |
| 2.1 Účelnosť a vecná oprávnenosť výdavkov projektu | áno/nie | N/A |
| 2.2 Efektívnosť a hospodárnosť výdavkov projektu | áno/nie | N/A |
| 1. **Navrhovaný spôsob realizácie projektu** | | |
| 3.1 Primeranosť a reálnosť plánovaných hodnôt merateľných ukazovateľov s ohľadom na časové, finančné a vecné hľadisko | áno/nie | N/A |
| 3.2 Uskutočniteľnosť aktivít projektu z časového hľadiska | 0;2;4 | 4 |
| 3.3 Vhodnosť a uskutočniteľnosť aktivít projektu z hľadiska navrhovaných postupov | 0;10;14 | 14 |
| 1. **Administratívna a prevádzková kapacita žiadateľa** | | |
| 4.1 Kapacita žiadateľa na riadenie projektu | 0;1;3 | 3 |
| 1. **Súlad projektu s horizontálnymi princípmi** | | |
| 5.1 Súlad projektu s Chartou základných práv EÚ, zabezpečuje a presadzuje rodovú rovnosť, nediskrimináciu a prístupnosť pre osoby so zdravotným postihnutím | áno/nie | N/A |
| **SPOLU** |  | **35** |

**Na splnenie kritérií odborného hodnotenia musia byť vyhodnotené kladne všetky vylučujúce hodnotiace kritériá a zároveň musí byť splnená minimálna hranica pri bodovaných hodnotiacich kritériách, ktorá predstavuje 60 % z maximálneho počtu bodov bodovaných hodnotiacich kritérií, t. j. 21 bodov.**

|  |  |  |
| --- | --- | --- |
| 1. **Výberové kritéria** | **Hodnotenie** | **Bodová škála** |
| 6.1 Nákladová efektívnosť projektu | N/A | N/A |

1. Brownfield je nehnuteľnosť (pozemok alebo stavba), ktorá nie je efektívne využívaná, je alebo bola zanedbaná, prípadne aj kontaminovaná. Zároveň ide o nehnuteľnosť, ktorá bola v minulosti určená alebo využívaná na priemyselné a/alebo energetické účely a im nadväzujúce činnosti. Aby mohla byť táto nehnuteľnosť ďalej prospešne využívaná, vyžaduje si istý druh intervencie/zásahu. [↑](#footnote-ref-2)
2. V prípade identifikácie neoprávnených výdavkov projektu (z titulu vecnej neoprávnenosti, neúčelnosti, nehospodárnosti a pod.) sa v procese odborného hodnotenia výška celkových oprávnených výdavkov projektu adekvátne zníži. Do výpočtu hodnoty Value for Money v tomto prípade vstupuje už odborným hodnotiteľom korigovaná výška celkových oprávnených výdavkov projektu (bez DPH). [↑](#footnote-ref-3)
3. t. j. do výpočtu nevstupujú nepriame výdavky vzťahujúce sa na podporné aktivity projektu (riadenie projektu, informovanie a komunikácia). [↑](#footnote-ref-4)
4. Pod adekvátnosťou sa rozumie odborné posúdenie toho, či navrhovaná položka rozpočtu je potrebná a či je potrebná v popisovanom rozsahu / kvalite vo vzťahu k potrebám projektu. [↑](#footnote-ref-5)
5. Pod dostatočnosťou sa rozumie v prípade prieskumu trhu napr. aj porovnanie parametrov jednotlivých ponúk, aby sa zabezpečila ich porovnateľnosť; overenie, či oslovené subjekty majú súvisiaci predmet činnosti. [↑](#footnote-ref-6)
6. Ak tovary, služby, alebo práce, ktoré boli predmetom VO podliehajú limitom, alebo benchmarku hodnotiteľ tieto pri posúdení hospodárnosti zohľadní. [↑](#footnote-ref-7)
7. Princíp Value for Money vyjadruje pomer celkových oprávnených výdavkov (ďalej aj „COV“) projektu a deklarovanej cieľovej hodnoty merateľného ukazovateľa projektu *RCO22 – Dodatočná výrobná kapacita v oblasti energie z obnoviteľných zdrojov* (MW). V prípade identifikácie neoprávnených výdavkov projektu (z titulu vecnej neoprávnenosti, neúčelnosti, nehospodárnosti a pod.) sa v procese odborného hodnotenia výška COV projektu adekvátne zníži. V prípade relevantnosti sa v procese odborného hodnotenia zároveň upraví aj stanovená hodnota MU. Do výpočtu hodnoty Value for Money v tomto prípade vstupuje už odborným hodnotiteľom korigovaná výška celkových oprávnených výdavkov projektu (bez DPH) ako aj upravená hodnota MU. [↑](#footnote-ref-8)